**Skabelon 1 (februar 2013)**

**Til overenskomstansatte medarbejdere, herunder ledere og**

**tillidsrepræsentanter**

**(ikke væsentlige vilkårsændringer)**

**Meddelelse om overførsel til [tilsynskommunen]**

I forbindelse med Lov om socialtilsyn overføres du pr. **[dato]** til **[tilsynskommunen]**. Dit ansættelsessted vil blive **[tilsynskommunen]** i **[by + adresse]**.

På grundlag af en samlet vurdering af dine nuværende arbejdsopgaver og de kommende opgaver i **[tilsynskommunen]** vil du blive ansat som **[titel]**, og dit arbejdsområde vil indtil videre være **[indsæt sagsområde]**.

Du har mulighed for at oplyse, om der er forhold, der gør, at du ser dette som særligt indgribende for dig.

Du er endvidere velkommen til at komme med bemærkninger i øvrigt. Dine eventuelle bemærkninger skal være kommunen i hænde senest den **[14 dage fra dato]**.

I lovgrundlaget for overførsel af medarbejdere til det nye socialtilsyn er det fastsat, at du bevarer dine individuelle rettigheder, og at principperne i lov om virksomhedsoverdragelse er gældende. Det betyder, at du bevarer dine individuelle rettigheder i henhold til din ansættelsesaftale, samt de individuelle rettigheder, der følger af den kommunale kollektive overenskomst. Det gælder fx løn, pension, arbejdstid og beskæftigelsesanciennitet.

**[Tilsynskommunen]** vil på den baggrund få udleveret oplysninger om dine ansættelsesforhold.

**[Tilsynskommunen]** er omfattet af samme kollektive overenskomster, som er gældende for **[overdragende kommune]**. Den kollektive overenskomst, der er indgået mellem KL og **[den faglige organisation]** vil derfor fortsat være gældende for din ansættelse hos **[tilsynskommunen]**.

Hvis du har spørgsmål vedrørende overdragelsen, kan du rette henvendelse til **[indsæt overdragende kommunes kontaktperson].**

Du vil modtage et nyt ansættelsesbrev fra **[tilsynskommunen]**.

Som det fremgår af dette brev har vi vurderet, at du er forpligtet til at overgå til ansættelse hos **[tilsynskommunen]**. Hvis du har besluttet dig for ikke at overgå til ansættelse hos **[tilsynskommunen]**, bedes du meddele os dette ligeledes senest den **[14 dage fra dato]**, men vi skal for god ordens skyld gøre opmærksom på, at dette i givet fald betyder, at du vil blive stillet som om, at du selv har sagt din stilling op til fratræden senest med udgangen af **[x måned 2013].**

Med venlig hilsen

**Lovgrundlaget**

Lov om socialtilsyn. Bestemmelsen om medarbejdernes rettigheder og pligter findes i § 23. [*Loven er ikke vedtaget ved publicering af denne skabelon, og lov nr. mv. foreligger ikke*].